Ραφήνα 11.5.2005
Προς το

Υπουργείο Μεταφορών και Επικοινωνιών
Γενική Γραμματεία Επικοινωνιών
Γενική Διεύθυνση Επικοινωνιών
Διεύθυνση Διαχείρισης και Ελέγχου Φάσματος Ραδιοσυχνοτήτων
Τμήμα Χορήγησης Αδειών
	 κ. Κων/νο Μπατζάκη κ. Π. Ιωαννίδη

Θέμα: Διευκρινήσεις για αίτηση αδείας ψηφιακού αναμεταδότη

Κοινοποίηση: ΕΕΡ, Ραδιοερασιτεχνικά περιοδικά, Internet

Σας παρακαλώ να με ενημερώσετε για την τύχη της αίτησης μου, για άδεια ψηφιακού αναμεταδότη στην θέση «Κρουζάνοι» του χωρίου «Καλημεριάνοι» του Δήμου Κύμης της νήσου Ευβοίας που σας έχω κάνει από την 11η Απριλίου 2002 δηλαδή πριν 3 τουλάχιστον χρόνια.

Από όσο γνωρίζω, έχετε ήδη εκδώσει πίνακα αναμεταδοτών, τουλάχιστον 2 φορές μετά την αίτηση μου. Η πρώτη στις 9/9/2004 με αρ πρωτ οικ.50573/2207 και η δεύτερη στο τέλος του επόμενου μήνα (10/2004). Καμία από αυτές δεν περιέχει τον αιτούμενο σταθμό μου, ούτε μου έχει δοθεί κάποια διευκρίνιση, ούτε μου έχει κοινοποιηθεί κάτι σχετικό. 

Καταλαβαίνω πόσο δύσκολο σας είναι να με ενημερώσετε, αφού πρώτα θα πρέπει να πάρετε μία απόφαση, και να πάρετε απόφαση (χωρίς πολιτική ή εκδοτική πίεση), που θα πρέπει να την γράψετε άρα και να μπορείτε να την υποστηρίξετε. Ίσως πιστεύετε ότι «τρενάροντας» την υπόθεση μερικά χρόνια ακόμα, ή θα βαρεθώ ή θα αναλάβει κάποιος άλλος την «μίζερη» αυτή εργασία σας.

Περιμένω λοιπόν με αγωνία ακόμα την απάντησή σας. Για να μην ψάχνετε  πολλές μέρες, το προηγούμενο έγγραφό σας προς εμέ, είναι το 22644/986 στις 23/4/2004 ή κατεβάστε την σχετική σελίδα, αφού όλη την σχετική αλληλογραφία την δημοσιεύω, όπως συνηθίζω, για να γνωρίζουν οι ραδιοερασιτέχνες τι γίνεται σχετικά    http://www.aprs.gr/adeia_digi/2004_04_23_fm_YMe.png

Τάσος Ζαχαρίου SV1RD 
Ραφήνα